Plaasaanval in Ugie: Polisie wou ma glo arresteer | Maroela Media
Die polisie wou glo 'n vrou, wat op aanvallers geskiet het nadat die gesin in hul plaashuis in Ugie in die Oos-Kaap oorval is, in hegtenis neem.
Die gesin is Woensdagaand omstreeks 21:00 by hul plaashuis deur drie gewapende mans oorval. Die man en sy dogter is in die voorval geskiet en die vrou het haar man se vuurwapen gegryp en op die aanvallers losgebrand. Sy het glo een van die verdagtes gewond.
"Die polisie wou ná die voorval die vrou in hegtenis neem omdat sy haar man se vuurwapen hanteer het," het Ian Cameron, AfriForum se hoof van gemeenskapsveiligheid, gesê. "Hulle het haar eers laat gaan toe daar met regstappe gedreig is."
Die slagoffers moes tydelike mediese sorg in Maclear ontvang, omdat 'n ambulans glo nie genoeg brandstof gehad het om hulle na die hospitaal in Queenstown te neem nie. Klik hier om meer te lees.
Volgens Cameron word die verdagtes moontlik verbind aan 'n aanval op 'n bejaarde egpaar sowat drie weke gelede.
Dit is in die stadium nie bekend of die drie verdagtes in hegtenis geneem is nie. Maroela Media wag vir kommentaar van die Maclear-polisiestasie oor die aangeleentheid.
KZN-fietsryer kritiek ná motor hom tref
Die vrou arresteer omdat sy haarself, reeds gewonde eggenoot EN kind wou beskerm ?!?!
As polisie aanvallers beskerm wonder ek of hulle nie dalk vriende is.
Dit is hoog tyd dat die treurige polisielede permanent verwyder word uit die polisie!! Daar het reeds 'n paar jaar gelede 'n vrou gesterf as gevolg van die polisie wat nie eers die telefoon kon antwoord toe die mense aangeval is nie. Die publiek moenie net hulself verdedig teen die misdadigers nie, maar ook teen korrupte polisielede. SKANDE!!!
Ja nee, sal eerder iemand wat probeer om haar familie te beskerm in hegtenis neem as wat hul die aanvallers sal arresteer! Die polisie is n klug spul en so korup dat geen mens meer veilig kan wees nie. Nie eens met polisie naby jou nie. Hul is self n klomp lafaards en wil die persone wat vir hul gesinne opkom straf.